เเฟนหนูมีน้ำไหลออกมาจากรูทวารตลอดเวลาเลยค่ะ ไม่ได้ปวดท้อง ไม่ได้มีอาการอื่นร่วมด้วย มีเเต่น้ำไหลออกมา เคยกินยาเเก้อาการริดสีดวงไปเเล้ว ก็ยังไม่หาย ตอนนี้ต้องใช้ทิชชู่ซับไว้ตลอดเลยค่ะ ทำยังไงดีคะ เเนะนำยารักษาหน่อยค่ะ
สวัสดีค่ะ น้ำที่ไหลออกจากรูทวาร อาจเกิดจาก1. หากเป็นเลือด ที่พบบ่อยคือ โรคริดสีดวงทวารชนิดภายใน นอกจากนี้ ก็มีโรคมีลำไส้อักเสบเรื้อรัง มะเร็งลำไส้ใหญ่และทวารหนัก เป็นต้น2. หากเป็นน้ำคล้ายหนอง อาจเป็น ฝีคัณฑสูตร ซึ่งเป็นฝีที่เกิดข้างในทวารหนัก อาการคือจะปวดข้างในทวารหนัก โดยเฉพาะเวลาถ่ายอุจจาระ มักมีไข้ร่วมด้วย และจะมีอาการบวมและปวดตรงบริเวณรอบๆ รูทวารหนัก มีน้ำเหลืองหรือหนองซึมออกจากรูที่ผิวหนังบริเวณใกล้กับทวารหนักเป็นๆ หายๆ3. หากเป็นน้ำปัสสาวะ อาจเกิดจากมีทางทะลุเชื่อมระหว่างกระเพาะปัสสาวะและลำไส้ (Enterovesical fistula หรือ vesicoenteric fistula) จึงทำให้มีปัสสาวะออกมาทางรูทวารหนักได้ แต่อาการทางปัสสาวะจะเด่นกว่า คือมักมีการติดเชื้อในทางเดินปัสสาวะบ่อยๆ มีอุจจาระปนในปัสสาวะ เป็นต้นแนะนำว่าควรต้องไปพบแพทย์เฉพาะทางด้านศัลยกรรม เพื่อตรวจว่าเกิดจากสาเหตุใด จะได้รักษาให้ตรงกับสาเหตุค่ะ โดยหากเป็นฝีคัณฑสูตร ก็ต้องอาศัยการทานยาปฏิชีวนะฆ่าเชื้อและการผ่าตัด การทานยารักษาโรคริดสีดวงย่อมไม่ได้ทำให้หาย และอาจทำให้ได้รับผลข้างเคียงไปโดยไม่จำเป็นค่ะ